Genre: Opinion/Argumentation

Da se je minister za okolje in prostor Andrej Vizjak odločil našo objavo informacij, ki krožijo glede njegovega (morebitnega) odstopa, zaradi fiaska na referendumu o vodi, demantirati v soboto dopoldne prek twitter profila ministrstva za okolje in prostor ... <p/> ... ne pa sam, osebno, kot minister Vizjak, saj njegov morebitni odhod iz ministrske pisarne ni stvar odločitve ministrstva, ampak predsednika vlade in stranke SDS, kaže vsaj na dvoje: <p/> - Na ministrovo (sicer upravičeno) nervozo ... <p/> - ... in na dejstvo, da tiha zakulisna bitka (za) ministra Vizjaka še zdaleč ni končana. <p/> Medtem pa je treba opozoriti še na naslednje: znotraj stranke SDS vedno bolj ugotavljajo, da Vizjak ni več tisti minister iz druge Janševe vlade in da Vizjaka po novem pomenljivo branijo celo posamezni Odlazkovi politični mediji, češ, Vizjak je prevelik, da bi padel ("Too Big to Fail"), kar sicer prav tako ni nepričakovano. Gre namreč za logično posledico dejstva, da je v lastništvo Odlazkovih medijev pred časo <p/> Ko je na politični sceni čisto malo zadišalo po Tanji Fajon - kot morebitni predsednici vlade (tukaj), že se je pojavil tudi Sebastjan Selan, nekdanji direktor Sove v času Pahorjeve vlade, potem direktor Petanovih paradnih podjetij, zdaj sicer že prodane Marine Portorož in še ne prodanih Term Čatež, domnevno vpleten tudi v tajno snemanje ministra Zdravka Počivalška med afero maske (vir), ko je Selan med prvim valom epidemije covida-19 tudi sam na hitro poskušal zaslužiti s prodajo zaščitne medicinske opreme. Selan naj bi namreč že dlje časa veljal za tihega in javno nepriznanega svetovalca Fajonove ter naj bi, kot pravijo naši viri znotraj SD, že začel kadrovati (beri: obljubljati funkcije in pozicije, "ko pridemo na oblast"), pri tem pa seveda - za boljše poznavalce razmer v tej stranki kar pričakovano - trčil ob generalnega sekretarja SD Dejana Levaniča in še enega zakulisnega kadrovika SD, bivšega generalnega direktorja stranke SD Uroša Jauševca. <p/> Danes in jutri, vključno z dnevi po nedeljskem referendumu o vodi, so res dnevi grmenja vlade Janeza Janše. Po referendumskem fiasku ter grožnjah opozicije z novo konstruktivno nezaupnico so namreč danes in jutri na sporedu tri izjemno pomembna glasovanja poslancev državnega zbora, ko bo vlada potrebovala najmanj 45 oziroma celo 46 poslanskih glasov: <p/> - Današnje glasovanje poslancev o demografskem skladu <p/> - In (jutrišnje) ponovno glasovanje o noveli zakona o nalezljivih boleznih in glasovanje o izvolitvi novega ministra za digitalizacijo - Marka Borisa Andrijaniča (NSi). <p/> Ker če vsa ta glasovanja padejo, se Janševa vlada resno zamaje, morda celo pade (no, predstavniki vlade sicer interno zagotavljajo, da imajo poslanske glasove zagotovljene), čemur bi najverjetneje sledile predčasne volitve. Če ti zakoni in Andrijanič ne padejo, pa to že skoraj 100-odstotno pomeni, da bo ta vlada zdržala do rednih parlamentarnih volitev prihodnje leto ... (Požareport) <p/> Po prvih člankih o ločevanju Eve Erjavec in Andreja Marčiča (več na tej povezavi) viri blizu Karla Erjavca pravijo naslednje: tega Erjavec svojemu zetu Andreju Marčiču ne bo nikoli pozabil. Vsi vemo, Erjavec je kot večina politikov strašno zamerljiv, in to mu bo tudi vrnil. Poleg tega, tako naši viri, Marčič med nosečnostjo Eve Erjavec "ni bil ravno ovčica". Zato se je spopad med Erjavčevimi in poslovnežem Marčičem dejansko šele dobro začel ... (Požareport)